Kommissionens beslutning

af 19. april 2002

om godkendelse af programmer, der er forelagt for at opnå godkendelse af zoner og akvakulturbrug i zoner, der ikke er godkendt med hensyn til egtvedsyge (VHS) og/eller infektiøs hæmatopoietisk nekrose (IHN)

(meddelt under nummer K(2002) 1435)

(EØS-relevant tekst)

(2002/304/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 10, stk. 2, og

ud fra følgende betragtninger:

(1) Medlemsstaterne kan forelægge Kommissionen et program, på grundlag af hvilket det siden kan indlede procedurerne, for at en zone eller et akvakulturbrug, der ligger i en ikke-godkendt zone, kan opnå status som godkendt zone eller godkendt akvakulturbrug med hensyn til egtvedsyge (VHS) og/eller infektiøs hæmatopoietisk nekrose (IHN).

(2) Programmerne vedrørende VHS i bestemte dele af Danmark blev godkendt ved Kommissionens beslutning 96/221/EF(3), ændret ved beslutning 2001/485/EF(4).

(3) Programmerne vedrørende VHS og IHN i bestemte dele af Tyskland blev godkendt ved Kommissionens beslutning 2000/312/EF(5).

(4) Programmerne vedrørende VHS og IHN i bestemte dele af Frankrig blev godkendt ved Kommissionens beslutning 94/863/EF(6).

(5) Programmerne vedrørende VHS og IHN, som Italien har forelagt for at opnå godkendelse af zoner og akvakulturbrug i zoner, der ikke er godkendt med hensyn til disse sygdomme, blev godkendt ved Kommissionens beslutning 2001/576/EF(7).

(6) Programmerne vedrørende VHS og IHN i Finland blev godkendt ved Kommissionens beslutning 95/479/EF(8).

(7) Spanien har forelagt et program, for at den selvstyrende region Rioja kan opnå status som godkendt zone med hensyn til VHS og IHN.

(8) Italien har forelagt programmer, for at den selvstyrende provins Bolzano og Astico-floden kan opnå status som godkendt zone med hensyn til VHS og IHN.

(9) De programmer, som Spanien og Italien har forelagt, beskriver de pågældende zoners og akvakulturbrugs geografiske beliggenhed, de foranstaltninger, som de officielle tjenester skal træffe, de procedurer, som de godkendte laboratorier skal følge, omfanget af de pågældende sygdomme og de bekæmpelsesforanstaltninger, der skal anvendes, hvis en af sygdommene påvises.

(10) Programmerne er blevet behandlet og fundet i overensstemmelse med artikel 10 i direktiv 91/67/EØF. Programmerne bør derfor godkendes.

(11) Af klarhedshensyn bør der udarbejdes en samlet liste over alle zoner og akvakulturbrug, for hvilke der er iværksat et godkendt program, for at de kan opnå status som godkendt med hensyn til VHS og/eller IHN.

(12) Beslutning 94/863/EF, 95/479/EF, 96/221/EF, 2000/312/EF og 2001/576/EF bør derfor ophæves og afløses af nærværende beslutning.

(13) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. De programmer, der er forelagt, for at zoner kan opnå status som godkendte zoner med hensyn til VHS og/eller IHN, jf. bilag I, godkendes.

2. De programmer, der er forelagt, for at akvakulturbrug kan opnå status som godkendte akvakulturbrug med hensyn til VHS og/eller IHN, jf. bilag II, godkendes.

Artikel 2

Medlemsstaterne sætter de nødvendige love og administrative bestemmelser i kraft for at gennemføre de godkendte programmer.

Artikel 3

Kommissionens beslutning 94/863/EF, 95/479/EF, 96/221/EF, 2000/312/EF og 2001/576/EF ophæves.

Henvisninger til de ophævede beslutninger betragtes som henvisninger til nærværende beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 19. april 2002.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 74 af 22.3.1996, s. 42.

(4) EFT L 176 af 29.6.2001, s. 64.

(5) EFT L 104 af 29.4.2000, s. 80.

(6) EFT L 352 af 31.12.1994, s. 73.

(7) EFT L 203 af 28.7.2001, s. 23.

(8) EFT L 275 af 18.11.1995, s. 23.

BILAG I

ZONER, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG/ELLER IHN

1. ZONER I DANMARK, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS

- Afvandingsområdet for Fiskebæk Å

- Alle dele af Jylland syd og vest for afvandingsområderne for Storåen, Karup Å, Gudenåen og Grejs Å

- Alle danske øer

2. ZONER I TYSKLAND, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- En zone i afvandingsområdet for "Wolfegger Aach und Rohrsee"

- En zone i afvandingsområdet for "Obern Nagold"

- Zonen "Großer Lauter" i Donaus afvandingsområde

3. ZONER I SPANIEN, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- Den selvstyrende region Rioja

4. ZONER I FRANKRIG, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- Forges

- Nive og Nivelles

- Élorn

5. ZONER I ITALIEN, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

5.1. Den selvstyrende provins Bolzano

ZONA PROVINCIA DI BOLZANO

- Zonen omfatter alle afvandingsområder i Bolzano-provinsen.

Zonen omfatter den øvre del af ZONA VAL DELL'ADIGE, dvs. Adige-flodens afvandingsområder, fra dens udspring i Bolzano-provinsen til grænsen til Trento-provinsen.

(NB:

Den nedre del af ZONA VAL DELL'ADIGE er omfattet af det godkendte program for den selvstyrende provins Trento. Zonens øvre og nedre del skal betragtes som én epidemiologisk enhed.)

5.2. Den selvstyrende provins Trento

ZONA VAL DI SOLE E DI NON

- Noce-bjergstrømmens afvandingsområde, fra udspringet til S. Giustina-dæmningen

ZONA VAL DEL FERSINA

- Fersina-bjergstrømmens afvandingsområde, fra udspringet til Ponte Alto-vandfaldet

ZONA VAL DELL'ADIGE - den nedre del

- Adige-flodens afvandingsområder og dens udspring i den autonome provins Trento, fra grænsen til provinsen Bolzano til Ala-dæmningen (vandkraftværk).

(NB:

Den øvre del af ZONA VAL DELL'ADIGE er omfattet af det godkendte program for Bolzano-provinsen. Zonens øvre og nedre del skal betragtes som én epidemiologisk enhed.)

ZONA VAL RENDENA, ALTO E BASSO SARCA

- Sarca-flodens afvandingsområde, fra udspringet til Torbole-dæmningen (vandkraftværk). Zonen er opdelt af Ponte Pià-dæmningen, dog ikke afvandingsområderne for bjergstrømmene Manes, Arnò og Ambies og afvandingsområdet for Valle dei Laghi

ZONA TORRENTE ARNÒ

- Arnò-bjergstrømmens afvandingsområde, fra udspringet til nedstrømsdæmningen forud for det sted, hvor Arnò-bjergstrømmen løber sammen med Sarca-floden

ZONA VAL BANALE

- Ambies-bjergstrømmens afvandingsområde frem til dæmningen ved vandkraftværket

ZONA VARONE

- Magnone-bjergstrømmens afvandingsområde, fra udspringet til vandfaldet

ZONA VAL DI LEDRO

- Bjergstrømmene Massangias og Ponales afvandingsområde frem til vandkraftværket

ZONA ALTO E BASSO CHIESE

- Chiese-flodens afvandingsområde, fra udspringet til Condino-dæmningen, bortset fra afvandingsområderne for bjergstrømmene Adanà og Palvico

ZONA TORRENTE PALVICO

- Palvico-bjergstrømmens afvandingsområde frem til dæmning af beton og stenfyld

ZONA VALSUGANA

- Brenta-flodens afvandingsområde frem til Marzotto-dæmningen

5.3. Veneto-regionen

ZONA TORRENTE ASTICO

- Astico-flodens afvandingsområde, fra udspringet (i den selvstyrende provins Trento og i Vicenza-provinsen, Veneto-regionen) til dæmningen tæt ved Pedescala-broen i Vicenza-provinsen.

Astico-flodens nedre del, mellem dæmningen tæt ved Pedescala-broen og Pria Maglio-dæmningen, betragtes som en stødpudezone

ZONA BELLUNO

- Ardo-bjergstrømmens afvandingsområde i Belluno-provinsen, fra udspringet til nedstrømsdæmningen (forud for det sted, hvor Ardo-bjergstrømmen løber ud i Piave-floden) ved akvakulturbruget Centro Sperimentale di Acquacoltura, Valli di Bolzano Bellunese, Belluno.

6. ZONER I FINLAND, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- FINLAND(1)

(1) Inklusive alle fastlands- og kystområder.

BILAG II

AKVAKULTURBRUG I ITALIEN, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE AKVAKULTURBRUG I EN IKKE-GODKENDT ZONE MED HENSYN TIL VHS OG IHN

1. REGION: FRIULI VENEZIA GIULIA, UDINE-PROVINSEN

Akvakulturbrug beliggende i Tagliamento-flodens afvandingsområde:

- Ente Tutela Pesca del Friuli Venezia Giulia, impianto di Forni di Sotto

- Ente Tutela Pesca del Friuli Venezia Giulia, impianto di Grauzaria di Moggio Udinese

- Ente Tutela Pesca del Friuli Venezia Giulia, impianto di Amaro

- Ente Tutela Pesca del Friuli Venezia Giulia, impianto di Somplago - Mena di Cavazzo Carnico

- Azienda Vidotti Giulio s.n.c., Sutrio.

2. REGION: DEN SELVSTYRENDE REGION AOSTA-DALEN

Akvakulturbrug i Dora Baltea-flodens afvandingsområde:

- Stabilimento ittiogenico regionale, Morgex, Rue Mont Blanc 14.

3. REGION: VENETO-REGIONEN

Akvakulturbrug i Brenta-flodens afvandingsområde:

- Polo Guerrino, Via S. Martino 51, Loc. Campese, Bassano del Grappa, Vicenza-provinsen.